**Ministru kabineta noteikumu projekta "Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pārdalīt pieejamo publisko finansējumu starp finansējuma saņēmējiem 4.2.1.2.pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2.pasākums) otrās atlases kārtas ietvaros atjaunojamām ēkām.  Noteikumu projekts stāsies spēkā nākošajā dienā pēc tā publicēšanas Latvijas Vēstnesī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 4.2.1.2.pasākuma otrās atlases kārtas ietvaros Centrālā finanšu un līguma aģentūrā (turpmāk – CFLA) ir iesniegti 27 projektu iesniegumi. Finansējuma saņēmējam I. Kozakēvičas Latvijas Nacionālo Kultūras biedrību asociācija 4.2.1.2 pasākuma ietvaros pieejamais Eiropas Reģionālās attīstības fonda finansējums (turpmāk – ERAF) līdz 850 000 *euro* un valsts budžeta finansējums līdz 150 000 *euro*. Projekta iesniedzējs I. Kozakēvičas Latvijas Nacionālo Kultūras biedrību asociācija 2019.gada 29. martā ir noslēdzis līgumu ar CFLA un kopējās attiecināmās izmaksas sastāda 509 528  *euro*. 2019.gada 6.augustā tika saņemta informācija, ka I. Kozakēvičas Latvijas Nacionālo Kultūras biedrību asociācija vairs neiesniegs jaunus projekta iesniegumus 4.2.1.2. pasākuma 2.kārtas ietvaros, kā arī nepalielinās projekta attiecināmo izmaksu apjomu jau noslēgtā līguma par projekta īstenošanas ietvaros, kā rezultātā veidojas atlikums 490 472 *euro* apmērā. Pamatojoties uz sniegto informāciju Kultūras ministrijas 2019.gada 11.aprīļa vēstulē Nr.2.6-1/749, kurā lūdz izvērtēt iespēju finansējuma atlikumu novirzīt finansējuma saņēmējiem valsts sabiedrības ar ierobežotu atbildību (turpmāk – VSIA) “Dailes teātris” un VSIA “Latvijas Leļļu teātris” energoefektivitātes paaugstināšanai. Projekta iesniegumam “Energoefektivitātes paaugstināšana ēkā Kr.Barona ielā 16/18” tiek lūgts pārdalīt papildus finansējumu 33 325 *euro* apmērā un projekta iesniegumam “Energoefektivitātes paaugstināšana VSIA ēkā Brīvības ielā 75, Rīgā” papildu finansējumu 457 148 *euro* apmērā. Finansējuma saņēmēja I. Kozakēvičas Latvijas Nacionālo Kultūras biedrību asociācijas atlikums 490 472 *euro* tiek pārdalīts VSIA “Dailes teātris” un VSIA “Latvijas Leļļu teātris” projektiem, lai nodrošinātu norādīto energoresursu ietaupījumu un ēkas nodošanu ekspluatācijā.  Veselības ministrija ir sniegusi informāciju par finansējuma saņēmējiem, kuri ir atsaukuši iesniegtos projekta iesniegumus CFLA un atsaukto projektu publiskā finansējuma pārdali citiem finansējuma saņēmējiem, jo, izvērtējot atsaukto projektu rādītājus, pastāv risks nesasniegt noteiktos minimālos enerģijas ietaupījuma rādītājus. Ierosinājumus finansējuma pārdalēm lūgušas arī citas ministrijas. Ministru kabineta 2018. gada 4. janvāra noteikumi Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi". (turpmāk – MK noteikumu Nr. 13) 1. pielikumā katram finansējuma saņēmējām ir norādīts piešķirtais publiskais finansējums, kas sastāv no ERAF un valsts budžeta finansējuma.  ***Attiecīgi tiek precizēts Noteikumu Nr.13 1. pielikums, pārdalot publisko finansējumu starp finansējuma saņēmējiem:***  1) Itas Kozakēvičas Latvijas Nacionālo Kultūras Biedrību Asociācijas publiskā finansējuma atlikuma (490 472 *euro)* novirzīšana VSIA “Dailes teātris” un VSIA “Latvijas Leļļu teātris” projektu īstenošanai. Minēto pārdaļu rezultātā nemainās atjaunojamo ēku skaits, bet tiek nodrošināta efektīvāka publiskā finansējuma izmantošana.   |  |  |  | | --- | --- | --- | |  | **Publiskais finansējums sākotnēji, euro** | **Precizētais publiskais finansējums, euro** | | Itas Kozakēvičas Latvijas Nacionālo Kultūras Biedrību Asociācija | 1 000 000 | 509 528 | | VSIA “Dailes teātris” | 1 714 000 | 2 171 147 | | VSIA “Latvijas Leļļu teātris” | 840 596 | 873 921 | | **Kopā:** | 3 554 596 | 3 554 596 |   2) Finansējuma pārdale starp projektiem veselības jomā – atsaukto VSIA "Paula Stradiņa klīniskā universitātes slimnīca", VSIA "Traumatoloģijas un ortopēdijas slimnīca", VSIA "Aknīstes psihoneiroloģiskā slimnīca" un VSIA “Nacionālais rehabilitācijas centrs “Vaivari”” projektu publiskā finansējuma pārdale VSIA "Strenču psihoneiroloģiskā slimnīca", VSIA "Daugavpils psihoneiroloģiskā slimnīca" un VSIA "Rīgas psihiatrijas un narkoloģijas centrs" projektu īstenošanai. Minēto projektu atsaukšana un finansējuma pārdale nodrošina efektīvu publiskā finansējuma izmantošanu, jo Veselības ministrijas atjaunojamo ēku skaits nemainās, ar ēku sarakstiem iespējams iepazīties sākotnējo MK noteikumu anotācijas pielikumā un šī noteikumu projekta anotācijas pielikumā.   |  |  |  | | --- | --- | --- | |  | **Publiskais finansējums sākotnēji, euro** | **Precizētais publiskais finansējums, euro** | | VSIA "Paula Stradiņa klīniskā universitātes slimnīca" | 1 435 871 | Atsaukts | | VSIA "Traumatoloģijas un ortopēdijas slimnīca" | 300 000 | Atsaukts | | VSIA "Aknīstes psihoneiroloģiskā slimnīca" | 200 000 | Atsaukts | | VSIA "Nacionālais rehabilitācijas centrs "Vaivari"" | 250 000 | Atsaukts | | VSIA "Strenču psihoneiroloģiskā slimnīca" | 250 000 | 788 000 | | VSIA "Daugavpils psihoneiroloģiskā slimnīca" | 200 000 | 1 447 871 | | VSIA "Rīgas psihiatrijas un narkoloģijas centrs" | 1 200 000 | 1 600 000 | | **Kopā:** | 3 835 871 | 3 835 871 |   3) VSIA, kas pilda nacionālās sporta bāzes funkcijas publiskā finansējuma pārdale Kuldīgas Tehnoloģiju un tūrisma tehnikuma (turpmāk – Tehnikums) projekta īstenošanai. Pēc Izglītības un zinātnes ministrijas sniegtās informācijas SIA “Bobsleja un kamaniņu trase “Sigulda”” projekts netiks īstenots, jo secināts, ka projekta izmaksas ievērojami pārsniedz projektam pieejamās attiecināmās izmaksas, kā arī pastāv risks nesasniegt otrās kārtas noteiktās minimālās prasības. Līdzīgi secinājumi arī par Tehnikuma lietojumā esošo valsts ēku Liepājas ielā 31, Kuldīgā. Ņemot vērā, ka SIA “Bobsleja un kamaniņu trase “Sigulda”” projekts un Tehnikuma projekts Liepājas ielā 31, Kuldīgā netiks īstenoti, kā arī to, ka Sabiedrības ar ierobežotu atbildību "Tenisa centrs "Lielupe"" projektā ir izveidojies publiskā finansējuma atlikums 1 721 *euro* apmērā, Izglītības un zinātnes ministrija lūdz finansējumu 1 700 *euro* apmērā piešķirt Tehnikuma ēkai Kalpaka ielā 1, Kuldīgā. Finansējuma pārdale nodrošinās kvalitatīvu Tehnikuma ēkas projekta ieviešanu, nodrošinot arī nepieciešamos kvalitātes rādītājus atbilstoši MK noteikumiem un atlases kritērijiem.   |  |  |  | | --- | --- | --- | |  | **Publiskais finansējums sākotnēji, euro** | **Precizētais publiskais finansējums, euro** | | VSIA, kas pilda nacionālās sporta bāzes funkcijas | 2 852 800 | 2  025 300 | | “Tehnikums (ēka Liepājas ielā 31, Kuldīga) ” | 500 000 | 1 327 500 | | **Kopā:** | 3 352 800 | 3 352 800 |   Ņemot vērā sniegto informāciju, publiskā finansējuma pārdale tiek veikta starp ēkām, kas tiek atsauktas vai kurās pēc iepirkuma ir radies finanšu ietaupījums un ēkām, kuru plānotās īstenošanas izmaksas ir augstākas par sākotnēji prognozēto. Informējam, ka sākotnēji gatavojot MK noteikumu 1.pielikumu tika sagatavota aptuvena prognoze (projektu tehniskā dokumentācija vēl nebija sagatavota), bet, gatavojot projektu dokumentāciju nereti tiek konstatēts, ka projektos būtu nepieciešams iekļaut vairāk darbības nekā sākotnēji tika apzināts. Tā pat ministrijas ir izvērtējušas iespēju izmantot finansējuma atlikumu, lai iekļautu papildus ēkas anotācijas pielikumā, kā rezultātā tiek veikta finansējuma pārdale starp atbalsta saņēmējiem.  Norādāms, ka noteikumu projektā un anotācijas pielikumā norādītās publiskā finansējuma pārdales neatstāj negatīvu ietekmi uz atlasi, t.sk. plānotajiem un iesniegtajiem projektiem, finansējuma apguvi un sasniedzamajiem rādītājiem, jo kopumā atjaunojamo ēku saraksts (anotācijas pielikums) ir par 1 ēku garāks (iepriekš plānotas 36 ēkas, bet pēc noteikumu projekta grozījumiem būs iespēja paaugstināt energoefektivitāti 37 ēkās) finansējuma saņēmējiem kuriem ir noslēgti līgumi ar CFLA un tiek īstenoti projekti ir izveidojušies atlikumi, kuri netiks izmantoti projektu ietvaros. Lai nodrošinātu efektīvāku publiskā finansējuma izmantošanu, izveidojušies atlikumi tiek pārdalīts ēkām jaunu korpusu siltināšanai iesniedzot jaunus projekta iesniegumus vai palielinot projektiem finansējumu, lai nodrošinātu norādīto energoresursu ietaupījumu un ēkas nodošanu ekspluatācijā veicot līguma grozījumus.  Noteikumu Nr. 13 pielikumā (jaunajā redakcijā) aktualizēts ēku sarakts pēc publiskā finansējuma pārdalēm.  Ņemot vērā publiskā finansējuma pārdales un papildus projekta iekļaušanu atjaunojamo ēku sarakstā, nepieciešams laiks, lai izstrādātu dokumentāciju un iesniegtu CFLA. 4.2.1.2. otrās projektu iesniegumu atlases kārtas projektu atlase uz laiku ir slēgta. Tā tiks atsākta nedēļas laikā no brīža, kad grozījumu projekts būs stājies spēkā.  Ekonomikas ministrija ar Finanšu ministriju un CFLA, vienojās, ka CFLA veiks valsts atbalsta projektu uzraudzību visā to dzīves ciklā (arī pēc piecu gadu pēcuzraudzības perioda beigām), ja to paredzēs MK 2018. gada 04. janvāra noteikumi Nr.13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi”.  Attiecīgi MK noteikumi Nr. 13 tiek papildināti ar jaunu apakšpunktu Nr.38.4, kas nosaka projekta dzīves ciklu ar punktu Nr.65.1 un punktu Nr.75, kas nosaka CFLA pienākumu uzraudzīt projektu, kurā paredzēts valsts atbalsts, visā tā dzīves cikla laikā (līdz 15 gadiem), ņemot vērā atbalstāmo projektu specifiku.  Papildus MK noteikumi Nr.13 papildināti ar punktu Nr.35.1, kas nosaka atbalsta saņēmēja atmaksas kārtību sadarbības iestādei, ja tiek konstatēts nelikumīgs komercdarbības atbalsts. Tas paredz, ka atbalsta saņēmējam jāatmaksā sadarbības iestādei saņemto nelikumīgo komercdarbības atbalstu kopā ar procentiem, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai.  Papildus MK noteikumi Nr.13. papildināti ar punktu Nr.58.1, kas nosaka, ka finansējuma saņēmējs iesniedz sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja/u apliecinājumus, ka vispārējas tautsaimnieciskas nozīmes pakalpojuma pilnvarojuma uzlicējs/i nodrošina Eiropas Komisijas (2011.gada 20.decembris) lēmuma par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi 6.pantā noteikto pārmērīgas kompensācijas kontroli. Finansējuma saņēmējam sadarbībā ar vispārējas tautsaimnieciskas nozīmes pakalpojuma pilnvarojuma uzlicēju jānodrošina EK lēmuma Nr.2012/21/ES 6.pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr.2012/21/ES 8.pantā noteikto, tostarp pieejamību Eiropas Savienības struktūrfondu un Kohēzijas fonda (turpmāk – ES fondi) vadības un kontroles sistēmā iesaistītajām iestādēm.  ***Papildus MK noteikumu projekts paredz palielināt pieejamo ERAF līdzfinansējumu par 1 euro.***  Konstatēts, ka jau šobrīd otrās atlases kārtas MK noteikumu redakcija (kopā ar pirmās atlases kārtā norādīto finansējumu) par 1 *euro* pārsniedz 4.2.1.2. pasākumam kopējo pieejamo ERAF finansējumu, savukārt 1.pielikumā norādītā ERAF finansējuma sadalījuma kopsumma to pārsniedz par vēl 1 *euro* (29 476 325 *euro*). Ņemot vērā minēto un to, ka finansējums ir precīzi sadalīts konkrētiem projektiem, nepieciešams veikt finansējuma pārdali starp kārtām, t.i., pirmās atlases kārtas pieejamo ERAF finansējumu (daļu no Izglītības un zinātnes ministrijas neizmantotā kvotas atlikuma) samazināt par 2 *euro*, bet otrās atlases kārtas ERAF finansējumu palielināt par 1 *euro,* nodrošinot korektu finansējuma sadalījumu starp atlases kārtām.  Attiecīgi noteikumu projekts papildināts ar punktu, kas precizē pieejamo ERAF un Valsts budžeta finansējumu.  Vienlaikus izskatīšanai Ministru kabineta sēdē ir iesniegti arī 4.2.1.2. pasākuma pirmo atlases kārtu regulējošie ministru kabineta noteikumi. Informējam, ka saskaņošanas laikā veicot labojumus, attiecīgais noteikumu projekts papildināts ar augstāk minēto finansējuma pārdali un ERAF finansējumssamazināts par 2 *euro*.  ***Papildus MK noteikumu projekts paredz finansējuma saņēmējiem noteikt pienākumu iesniegt apliecinājumu par piešķirto/plānoto atbalstu.***  Norma iekļauta noteikumu 18.1 punktā , lai sniegtu iespēju sadarbības iestādei pārliecināties par kumulācijas normu korektu izpildi no atbalsta pretendenta puses. Saņemot apliecinājumā norādītu informāciju par finansējuma saņēmēja plānoto un piešķirto atbalstu par tām pašām attiecināmajām izmaksām - atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu, ņemot vērā, ka atbalstu drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā.  ***Atbalsta piešķiršanas nosacījumi sabiedriskā labuma organizācijām un finansējuma saņēmējiem labklājības un izglītības jomā***  Papildinājums noteikumu 47.3. punktā paredz iespēju izdalīt projekta ietvaros arī tikai ēkas daļu uz kuru tiešā veidā attiecas plānotie energoefektivitātes paaugstināšanas atbalsta pasākumi. Gadījumos, kad energoefektivitātes pasākumi tiek īstenoti ēkas daļā, šādos gadījumos saimnieciskās un papildinošās saimnieciskās darbības apmērs tiek attiecināts tikai uz projekta ietvaros ietekmēto ēkas daļu, kurā tiek veikti energoefektivitātes pasākumi, nevis kopējo infrastruktūru. Šādos gadījumos projekta ietvaros netiek ņemts vērā saimnieciskās un papildinošās saimnieciskā darbības apmērs, kas tiek īstenota ēkas daļā kurā netiek īstenoti energoefektivitātes pasākumi. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Valsts kapitālsabiedrības un kapitālsabiedrības veselības jomā, kas veic valsts deleģētus uzdevumus un sniedz sabiedriskos pakalpojumus ar vispārēju tautsaimniecisku nozīmi, un kurā valsts ir kapitāla daļu turētāja 100% apmērā, un ēka ir valsts vai valsts kapitālsabiedrības īpašumā.  2) Kapitālsabiedrības veselības jomā, kas veic valsts deleģētus uzdevumus un sniedz sabiedriskos pakalpojumus ar vispārēju tautsaimniecisku nozīmi, un ēka ir pašvaldības īpašumā. Valsts kapitālsabiedrības kultūras jomā, kas veic valsts deleģētus uzdevumus un kurā valsts ir kapitāla daļu turētāja 100% apmērā, un ēka ir valsts vai valsts kapitālsabiedrības īpašumā.  3) Valsts kapitālsabiedrības, kurās valsts ir kapitāla daļu turētāja 100% apmērā un to īpašumā vai lietojumā ir nacionālās sporta bāzes.  4) Valsts kapitālsabiedrības izglītības jomā, kuru 100% kapitāldaļas pieder atvasinātai publiskai personai.  5) Biedrības un nodibinājumi, ja ēkā veic valsts pārvaldes deleģētos uzdevumus kultūras un sociālajā jomā.  6) Tiešās valsts pārvaldes iestādes vai tās padotības iestādes, vai valsts deleģēto pārvaldes uzdevumu veicošas atvasinātas publiskas personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Ar noteikumu projektu tiks ieviestas prasības no:   * Eiropas Komisijas Regulas Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu; * Eiropas Komisijas 2011. gada 20. decembra lēmuma Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. * Eiropas Komisijas Regulas Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam; * Eiropas Komisijas Regulas Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā anotācija ir ievietota Ekonomikas ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 23.10.2019. tika publicēts Ekonomikas ministrijas mājas lapā: <https://www.em.gov.lv/lv/es_fondi/normativo_aktu_projekti/energetika_un_energoefektivitate/> |
| 3. | Sabiedrības līdzdalības rezultāti | Izstrādāts Noteikumu projekts, kas tiks nosūtīts saskaņošanai sadarbības partneriem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta īstenošanu nodrošinās Ekonomikas ministrija kā atbildīgā iestāde un CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis

Kundziņa, 67013171

Lina.Kundzina@em.gov.lv